ଜାକର୍ତ୍ତା ୧୬/୦୧ : ଇଣ୍ଡୋନେସିଆର ପଶ୍ଚିମ ସୁଲାୱେସି ପ୍ରାନ୍ତରେ ହୋଇଥିବା ୬.୨ ତୀବ୍ରତା ଭୂକମ୍ପରେ ଏବେ ସୁଦ୍ଧା ୪୨ ଜଣଙ୍କ ମୃତ୍ୟୁ ହୋଇଛି। ଭୂକମ୍ପରେ ୮୦୦ରୁ ଅଧିକ ଆହତ ହୋଇଛନ୍ତି। ଭୂକମ୍ପ ପ୍ରଭାବିତ ଅଞ୍ଚଳରୁ ୧୫ ହଜାର ଲୋକଙ୍କୁ ସୁରକ୍ଷିତ ଉଦ୍ଧାର କରାଯାଇଛି। ଅଧିକାରୀ ସୂଚନା ଦେଇଛନ୍ତି ଯେ ଭୂକମ୍ପ ଯୋଗୁଁ ଘର ଓ ବଡ ବଡ କୋଠା କ୍ଷତିଗ୍ରସ୍ତ ହୋଇଛି।
୨୦୧୯ ସେପ୍ଟେମ୍ବର ୨୬ ତାରିଖରେ ଭୂକମ୍ପରେ ୪୧ ଜଣଙ୍କ ମୃତ୍ୟୁ ହୋଇଥିବାବେଳେ ୧୫୭୮ ଜଣ ଆହତ ହୋଇଥିଲା। ପାଖାପାଖି ଦେଢ଼ ଲକ୍ଷରୁ ଅଧିକ ଲୋକଙ୍କୁ ସୁରକ୍ଷିତ ସ୍ଥାନକୁ ସ୍ଥାନାନ୍ତରିତ କରାଯାଇଥିଲା। ସେତେବେଳେ ଭୂକମ୍ପ ତୀବ୍ରତା ୬.୫ ଥିଲା।
